ગુજરાત કોંગ્રેસના અગ્રણી નેતાઓની એક બેઠક 19 ઓગસ્ટે મળી હતી. જેમાં સ્‍થાનિક સ્‍તરે મજબુત પકડ ધરાવતા આગેવાનોને જ ચૂંટણી મેદાનમાં ઉતારવાનો નિર્ણય લેવામાં આવ્યો છે. આ માટે પેટા ચૂંટણીની બેઠક દીઠ ત્રણ સંભવિત ઉમેદવારની પેનલ તૈયાર કરવામાં આવી છે. આ યાદી લઈ કોંગ્રેસના પ્રદેશ પ્રમુખ અર્જુન મોઢવાડીયા સહિત કોંગ્રેસના અન્‍ય આગેવાનો આજે દિલ્‍હી પહોંચીને હાઈકમાન્‍ડને સુપરત કરશે. કોંગ્રેસ અધ્યક્ષાની મંજુરી બાદ 24 ઓગસ્‍ટે ઉમેદવારોના નામોની જાહેરાત થશે.